Diari Oficial de la Generalitat Valenciana


Sumari del DOGV 9589, del 05-05-2023 (2023/4797)

Extracte de l'Ordre 3/2023, de 25 d'abril, de la Conselleria d'Innovació, Universitats, Ciència i Societat Digital, de modificació de l'Ordre 9/2022, de 4 de juliol, de la Conselleria d'Innovació, Universitats, Ciència i Societat Digital per la qual s'aproven les bases reguladores per a la concessió d'ajudes per a l'execució del programa d'emissió de bons digitals per a col·lectius vulnerables i segona convocatòria de concessió d'ajudes del programa.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9589

Data del DOGV
:   05-05-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/4797


Data del document
:   25-04-2023

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Extracte

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * ajuda pública

Extracte de l'Ordre 3/2023, de 25 d'abril, de la Conselleria d'Innovació, Universitats, Ciència i Societat Digital, de modificació de l'Ordre 9/2022, de 4 de juliol, de la Conselleria d'Innovació, Universitats, Ciència i Societat Digital per la qual s'aproven les bases reguladores per a la concessió d'ajudes per a l'execució del programa d'emissió de bons digitals per a col·lectius vulnerables i segona convocatòria de concessió d'ajudes del programa. [2023/4797]  
   
  
BDNS (identif.): 691277.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/691277)  
  
Primer  
Modificació de l'Ordre 9/2022, de 4 de juliol, de la Conselleria d'Innovació, Universitats, Ciència i Societat Digital, per la qual s'aproven les bases reguladores per a la concessió d'ajudes per a l'execució del programa d'emissió de bons digitals per a col·lectius vulnerables en el marc del Pla de recuperació, transformació i resiliència d'Espanya finançat per la Unió Europea-Next Generation EU el text complet de la qual es troba disponible en la següent adreça web:  
  
https://dogv.gva.es/datos/2022/07/04/pdf/2022\_6269.pdf  
U. Es modifica la redacció de la base 4.  
Dos. Es modifica la redacció de la base 8, apartat b.  
Tres. Es modifica la redacció de la base 17, apartat e.  
Quatre. Es modifica la redacció de la base 19.  
  
Segon. Convocatòria de les ajudes  
U. Objecte  
Realitzar la segona convocatòria per a la concessió d'ajudes per a finançar la contractació de nous serveis de connexió a banda ampla o l'increment de la velocitat dels ja contractats des d'una ubicació fixa amb una velocitat mínima de 30 Mbits per segon en sentit descendent en condicions d'hora punta, subministrat amb la tecnologia més adequada en cada cas per a persones o unitats familiars identificades com a vulnerables.  
Dos. Beneficiaris  
Podran acollir-se a aquestes ajudes les persones físiques que complisquen les següents condicions:  
a) Estar empadronades en un municipi de la Comunitat Valenciana.  
b) L'habitatge en la qual s'instal·larà la connexió haurà de ser la residència habitual de la persona sol·licitant.  
c) Pertànyer a un col·lectiu vulnerable. A l'efecte d'aquestes bases, s'entén que pertanyen a col·lectius vulnerables els qui:  
- Siguen persones titulars o beneficiàries de la Renda Valenciana d'Inclusió, en qualsevol de les seues modalitats, en la data de la sol·licitud.  
- O bé, siguen persones titulars o beneficiàries de la prestació de l'Ingrés Mínim Vital, en qualsevol de les seues modalitats, en la data de la sol·licitud.  
  
Tercer. Quantia i modalitat de les ajudes  
L'import de les ajudes que es concedisquen en forma de «bo digital», mitjançant les corresponents resolucions degudament notificades a les persones beneficiàries, serà com a màxim de 240 euros a repartir en dotze mensualitats, de tal manera que s'aplique una minoració mensual de 20 euros en el preu final (IVA inclòs) de la factura emesa per l'operador adherit a col·laborar en el programa. Només es concedirà una ajuda per persona física i unitat de convivència.  
  
Quart. Termini i forma de presentació de sol·licituds  
El termini per a la presentació de les sol·licituds d'ajudes començarà l'endemà de la publicació d'aquesta convocatòria i romandrà obert fins al 31 de juliol de 2023 o, en defecte d'això, fins a l'esgotament dels bons digitals finalment assignats a la Comunitat Valenciana.  
  
En aplicació del principi de conservació d'actes i a fi d'evitar innecessàries càrregues als beneficiaris, les sol·licituds que puguen presentar-se de manera extemporània entre la fi de termini de la convocatòria immediatament anterior a la present, 25 de novembre de 2022, i el nou termini establit es convalidaran d'ofici i es tindran com presentades en el primer dia del nou període de presentació.  
  
Alacant, 25 d'abril de 2023. La consellera de Innovació, Universitats, Ciència y Societat Digital: Josefina Bueno Alonso.